સામાન્ય રીતે ફાઉન્ડેશન લગાડ્યા બાદ મેકઅપ-આર્ટિસ્ટ સીધો આઇ-મેકઅપ પર ભાર મૂકે છે, પરંતુ મિનિમલ મેકઅપ માટે ચિરાગ ફાઉન્ડેશન બાદ બ્લશર લગાડવાની સલાહ આપે છે. એ પણ પાછા સાદા પાઉડર બ્લશર નહીં, પરંતુ ક્રીમ બ્લશર. એનું કારણ સમજાવતાં તે કહે છે, ‘આવાં બ્લશર ક્રીમ ફૉર્મમાં આવતાં હોવાથી આંગળીઓ વડે જ સરળતાથી ચહેરા પર ફેલાઈ જાય છે અને ક્રીમ-બેઝ્ડ હોવાથી એમાં ફાઉન્ડેશન અને પાઉડર દ્વારા આપણે ચહેરા પર જે ઇલ્યુમિનેટિંગ ઇફેક્ટ તૈયાર કરી છે એ પણ બરકરાર રહે છે. આટલું કર્યા બાદ અત્યાર સુધીના મેકઅપને સેટ કરવા માટે મેકઅપ ફિક્સિંગ અથવા મેકઅપ સેટિંગ સ્પþ છાંટવાનું ભૂલવું ન જોઈએ. આવા સ્પþ પણ હવે તો ઇલ્યુમિનેટિંગ ઇફેક્ટવાળા મળતા હોવાથી સ્કિનના મેકઅપની સુંદરતામાં ચાર ચાંદ લાગી જાય છે.’